Turisme i cultura aquest estiu a Andorra la Vella - Culturàlia\nTurisme i cultura aquest estiu a Andorra la Vella\nDivendres, 16 de juliol de 2021 - 05:52h\nViure l’experiència de ser apicultor per un dia per conèixer el procés de producció i recol·lecció de la mel, després de fer una passejada per descobrir la història del poble de Santa Coloma. Coronar una excursió al Bosc negre amb una sessió de ioga o conèixer els secrets del romànic d’Andorra la Vella, amb la visita a la capella de Sant Andreu i l’església de Sant Esteve inclosa. Són les tres activitats noves que ofereix aquest estiu Andorra la Vella i que s’inclouen en els 12 itineraris per descobrir la parròquia des del vessant turístic.\nA banda de les novetats, es mantenen les activitats d’altres anys, que tenen molt bona acollida, com les visites teatralitzades que es fan al llarg de l’estiu pel Centre històric d’Andorra la Vella i el poble de Santa Coloma, visites guiades al Centre històric d’Andorra la Vella per conèixer punts d’interès com Casa de la vall o el barri antic, itineraris pel rec del Solà, sortides a la vall d’Enclar i la vall de Santa Coloma, la Vall del Madriu- Perafita-Claror i als miradors de l’Obaga.\nL’objectiu, amb tots els itineraris, és potenciar la riquesa del patrimoni cultural i natural de la parròquia. Especialment es vol posar èmfasi en el\nvessant natural d’Andorra la Vella i Santa Coloma, que disposa d’una infinitat de camins i rutes de muntanya per recórrer.\nEl conseller de Cultura i Promoció turística, Miquel Canturri, assenyala que amb aquest reguitzell d’activitats es vol oferir als visitants propostes diferents i atractives en què la natura i els espais històrics tan emblemàtics d’Andorra la Vella i Santa Coloma siguin l’eix vertebrador. “Hem pensat d’incloure una proposta com el ioga al Bosc negre, que combina la descoberta de la nostra muntanya amb una activitat molt saludable, i també la de l’apicultura per mostrar un dels productes d’altura que de manera ben natural es produeixen a casa nostra”, remarca.\nLes visites guiades, per qüestions sanitàries, estan reduïdes a un màxim de 9 persones i l’ús de la mascareta és obligatori.\nEls itineraris guiats i activitats que ofereix el departament de Turisme d’Andorra la Vella reben cada any, en circumstàncies normals, una mitjana de 800 visitants durant els mesos de juny, juliol i agost. L’Oficina de turisme de la plaça de la Rotonda atén presencialment a l’estiu una mitjana de 60.000 persones.


Un de cada 10 catalans s'ha contagiat de covid l'últim mes\nUna de cada 10 persones s’ha contagiat de covid en l’últim mes a Catalunya\nEl 17 de gener es van notificar 43.861 positius, rècord de la pandèmia en un dia\nMarcos Arizmendi | Patrícia Álvarez | dijous, 20 de gener del 2022, a les 11.35\n738.137 catalans s’han contagiat de covid des del 20 de desembre. Per tant, una de cada 10 persones s’ha contagiat de covid a Catalunya en l’últim mes, durant la sisena onada de la pandèmia. La xifra supera tots els registres anteriors des de la irrupció del coronavirus a Catalunya i suposa un rècord absolut de contagi.\nEl 17 de gener es va arribar als 43.861 positius notificats a Catalunya. Una dada provisional que, per ara, és la més alta registrada en un dia en tota la pandèmia. Tot i les xifres disparades de contagis, alguns experts pronostiquen una baixada lenta de casos de covid després d’assolir-ne el pic. Des del BIOCOM-SC afirmen que estem travessant “una carena, però les dades ens diuen que comencem a baixar”.\nA Barcelona, la proporció és similar amb més de 140.500 contagis en els darrers 30 dies. Salut Pública va comunicar més de 7.600 casos el 17 de gener, una nova fita en tota la sèrie històrica. Si fem la mitjana de tot el mes, cada dia es detecten 4.900 casos a Barcelona.


Osroes I de Pàrtia - Viquipèdia, l'enciclopèdia lliure\nPer a altres significats, vegeu «Osroes».\nEra germà de Pacoros II i quan aquest va morir el 105 el va succeir.\nJa abans de la mort del rei Pacoros s'havia alçat contra ell Vologès III, fill de l'antic rei Vologès II de Pàrtia, a la part oriental, i la rebel·lió es va mantenir. El 111 un nombre important de nobles van oferir el suport a Vologès III.\nEl 113 el rei Axidares d'Armènia, possible fill de l'antic rei part Pacoros II de Pàrtia, que no satisfeia ni a parts ni a romans, fou deposat per Osroes I que va nomenar un nebot seu, Partamasiris, que seria germà d'Axidares. Però aquesta decisió fou mal acollida a Roma, on governava Trajà, que el 114 va declarar la guerra al Pàrtia, i va annexionar Armènia convertida en província. Tanmateix va dominar Albània del Caucas, Atropatene, Adiabene i altres regions com el Pont oriental.\nEl 115 Trajà va entrar en territori part, va baixar el Tigris i va atacar Hatra (actual Al-Hadhr) on governava un príncep local àrab que va oposar forta resistència. Després va ocupar Hit, Babel i altres ciutats i va arribar al golf pèrsic. Totes aquestes regions van esdevenir província romana (Mesopotàmia). Mitridates IV, germà d'Osroes, es va proclamar rei junt amb el seu fill Sanatroikes II (que també es va titular rei) i van combatre als romans. Trajà va entrar a Selèucia i Ctesifont el 116, quan el rei Osroes II ja havia fugit. Un rei local, Atambil de Mesene, es va sotmetre als romans. Les revoltes contra els romans a Selèucia del Tigris, Nisibe i Edessa foren sufocades i la primera ciutat fou reduïda a runes; Nisibe fou ocupada i saquejada; i Edessa incendiada. Tot i així un exèrcit dels parts va sorprendre els romans que es va haver de retirar. Osroes va recuperar Mesene, Adiabene i Osroene. Trajà va proclamar rei de Pàrtia al prorromà i romanitzat Partamaspades, a les regions de la vora d'Armènia, i amb l'ajut romà va entrar a Ctesifont mentre els romans recuperaven Osroene, Adiabene i Mesene. Partamaspades se suposa era nét de l'exrei Pacoros II i fill d'Axidares d'Armènia.\nEl 117 Trajà va tornar a Hatra per reduir el principat però es va posar malalt durant l'atac i va haver d'abandonar el setge. Va arribar fins s Selinunte on va morir el 8 d'agost del 117. El seu successor i fill adoptiu, Adrià, pacifista, va signar immediatament un tractat amb Osroes I pel qual els romans evacuaven les regions ocupades menys Osroene. Partamaspades, abandonat dels romans, fou derrotat i Osroes va recuperar la seva capital. Partamaspades va fugir a territori romà i Adrià li va concedir (118) el vacant tron d'Osroene, on no es va poder consolidar, perdent el regne uns quatre anys després. El 118 un tractat va establir la frontera comuna de parts i romans al riu Eufrates. Una filla del rei part, feta presonera per Trajà, fou alliberada.\nUn Artaban es va revoltar vers el 119 però fou derrotat en pocs mesos. Probablement era el mateix Artaban IV ja revoltat vint-i-cinc anys abans.\nOsroes I va morir el 129 i la noblesa s'inclinava pel reconeixement de Vologès III que dominava la part oriental, però Mitridates IV es va fer reconèixer i durant 20 anys va dominar algunes regions occidentals.\nPacoros II Imperi Part Succeït per:\nObtingut de «https://ca.wikipedia.org/w/index.php?title=Osroes_I_de_Pàrtia&oldid=26676009»\nDarrera modificació: 18 març 2021 a les 17:14\nLa pàgina va ser modificada per darrera vegada el 18 març 2021 a les 17:14.


2018-06-19 Home, Promocions, MacMobles 0 846\nLliteres pràctiques per a les habitacions dels petits de la casa\nSi el que busques és moblar l'habitació dels teus fills de manera completa però sense treure-hi espai d'oci, les lliteres amb composició de mobles són la teva millor opció. Ofereix-los en un sol moble la millor comoditat per dormir, el millor espai per estudiar i jugar, així com molts racons i calaixos en què poder guardar la seva roba i pertinences.Read More\n2018-06-14 Home, Mobiliari infantil 0 5822\nQuan ens trobem a la recerca del conjunt adient de matalàs més somier per al dormitori, normalment ens centrem en el primer: el matalàs, i ens oblidem de la base. Però... sense una bona base, el matalàs no té res a fer. A MacMobles us proposem aquesta base entapissada de polipell. Descobreix les seves característiques:Read More\n2018-06-11 Home, Descans 0 783\n2018-06-06 Home 0 157\nLlits abatibles pràctics i moderns per a habitacions...\nAconsegueix amb els llits abatibles de MacMobles una habitació infantil o juvenil pràctica, espaiosa i, alhora, acollidora. Descobreix tota la gamma de models i composicions i tria la que més s'adapti als teus gustos i necessitats.Read More\n2018-06-01 Home, Mobiliari juvenil, Mobiliari infantil 0 1177


Associació Cultural Cetres detall Cursos Viatges%20culturals VIATGE A MILA. EXPO UNIVERSAL I EXPO LEONARDO\nVIATGE A MILÀ. EXPO UNIVERSAL I EXPO LEONARDO\nDuració: Des del 03-05-2015 Fins al 26-03-2015\nVIATGE DE QUATRE DIES A MILÀ\nQUATRE RAONS PER TORNAR A LA CAPITAL DE LA LOMBARDIA\nAmb motiu de l'EXPO UNIVERSAL, Milà ha organitzat una sèrie d'exposicions d'art. Nosaltres ens fixarem en l'antològica dedicada al mestre LEONARDO DA VINCI. Podrem visitar l'exposició més gran mai organitzada a Itàlia del geni universal.\nExposició antològica de Leonardo da Vinci\nEl magnífic centre monumental de Milà\nEl Milà de sempre, el Milà monumental i també, per què no dir-ho, comercial\nBergamo és una ciutat emmurallada situada prop de Milà, Una rica arquitectura medieval, renaixentista i barroca i els carrers empedrats fan de la ciutat un lloc de pau i tranquil·litat ple d'història i de futur. Els carrers amb encant de la part antiga, en la part alta, amaguen unes construccions que es conserven com a autèntics tresors.\nTot això ho farem amb la companyia i les conferències del periodista i escriptor Vicenç Villatoro. Un autèntic luxe i plaer.\nQuatre dies diferents i especials que tenen com a nexe la ciutat de Milà.\nArribada a Milà a les 12.05h. Trasllat a l'hotel i després de dinar iniciarem la visita de la ciutat amb autocar i guia exclusius pel nostre grup.\nEn primer lloc realitzarem un tour panoràmic i finalment visitarem el Castell Sforzesco, la plaça del Duomo. Entrarem a la catedral, la galeria Vittorio Emanuel II i la plaça de la Scala.\nDia complet visitant l'EXPO UNIVERSAL. Visita guiada per conèixer els principals pavellons, mostres i activitats. Dinar en restaurat seleccionat en la pròpia EXPO.\nVisita a l'exposició antològica de LEONARDO DA VINCI en el Palau Reial. Visita amb guia exclusiu pel nostre grup. Dinar en el restaurant seleccionat. Visita al teatre de l'òpera Alla Scala. Finalment disposarem d'una estona per gaudir i passejar pel magnífic centre històric i comercial de Milà.\nExcursió a Bergamo en autocar privat pel grup i guies especialistes exclusius.\nVisitarem la Piazza Vecchia, la catedral de S. Alessandro, la basilica de S. Maria Maggiore i la capella.\nDinar en restaurant escollit. Finalment trasllat a l'aeroport de Milà i arribada a Barcelona a les 22.10h.\nPer información i inscripcions truqueu al 93.200.89.53 o per e-mail AQUÍ


el camí de sant jaume - Levante-EMV\nEls qui vam fer el camí de Sant Jaume o Santiago l’any jubilar de 1965, no érem massa conscients del que significava la restauració de la vella ruta jacobea. En aquell moment desconeixíem que la represa obeïa a una vasta operació econòmica, unida a la religiositat popular, que pretenia, des del govern, obrir un altre reclam turístic a la vista de l’èxit aconseguit amb el de sol i platja a la Mediterrània i a les illes. La inversió econòmica va ser molt important i possibilità refer alguns trams desapareguts del Camí, construir carreteres, ponts i restaurar alguns edificis, testimonis del seu esplèndid passat. Molts anys després, començàrem a entendre l’abast d’aquella operació turística, religiosa i cultural, gràcies als abundants articles de l’immens Álvaro Cunqueiro, anteriors a l’esmentada restauració, que va coincidir amb una època marcada pel gran avanç en la despoblació de quasi totes les regions per on passava el Camí francés, és a dir des del Pirineu navarrés a Galícia, tot passant per la Rioja, Castella i Lleó.\nNascut el Camí al segle X, sempre ha suscitat una immensa bibliografia al voltant de l’apòstol Jaume, de la seua pretesa evangelització hispànica, el descobriment del seu sepulcre i el naixement dels pelegrinatges a Santiago. Massa sovint s’han mesclat interessadament els tres esmentats elements jaumins, inclús deixant en la penombra la constatació de l’estesa devoció a l’apòstol anterior a la qüestió del descobriment del sepulcre. Sobre la presència apostòlica de Jaume, el nostre Maians, en 1751, ja va deixar clar que la tenia «por una fábula muy mal ideada». Respecte al sepulcre, el silenci de les cròniques locals en el segle IX, contrasta amb la procedència de les informacions sobre la seua troballa, curiosament d’origen estranger, és a dir, de fora del regne astur. El que sí se sap és que coincidix amb l’època de l’expansió cristiana per la vall del Duero, la creació del bisbat d’Oviedo, el d’Iria Flavia, traslladat a Santiago a finals del segle XI, el patronatge de l’apòstol en el sentit feudal de comanda i dependència, com era acostumat en aquell temps, i el paper providencial contra l’Islam.\nEl Camí francés i les altres variants del nord peninsular es van configurar plenament a finals del segle XI. El pelegrinatge a Santiago es va situar al nivell de les rutes de Terra Santa i Roma. Molts dels pelegrins se sentien moguts per complir alguna penitència i els malalts pregaven per la seua salut davant de les relíquies miraculoses, tan abundants en esglésies i monestirs, i sobretot en arribar a la presència de l’apòstol en la basílica compostel·lana. Al llarg del Camí la construcció d’hospitals va propiciar una bona acollida dels malalts. Els caminants també eren acollits pels monestirs i alguns albergs. El Camí va reforçar la vinculació amb la Cristiandat per les fundacions benedictines procedents de la gran abadia de Cluny, que també va forçar l’adopció del ritual romà en substitució del gòtic i mossàrab. Més avant els monjos del Cister afegirien a una intensa vida de pregària el treball de la terra i la cria del ramat. Gents de tota l’Europa catòlica, sobretot els francs, van fer del Camí una gran ruta comercial, mentre s’hi establien com a menestrals i mercaders, contribuïen a la repoblació i importaven nous estils arquitectònics com el romànic i el gòtic. Una hàbil propaganda des de Santiago i els monestirs va fer extraordinàriament popular el Camí, amb publicacions tan pràctiques com la Guia del pelegrí, del francés Aymeric Picaud, inclosa en el famós Codex Calistinus, del segle XII.\nA final del segle XIII va anar baixant la importància mercantil del Camí. S’hi obrien, a la península, noves rutes de nord a sud en resposta als nous fluxos econòmics. Els freqüents períodes de guerra des del XV al XVII, en una bona part d’Europa, van impedir la lliure circulació dels pelegrins. La supressió de les congregacions religioses i la desamortització eclesiàstica, segons els decrets de 1835 i 1836 respectivament, va significar la ruïna de monestirs i hospitals. A finals del XIX només alguns monestirs van poder tornar a reviure, com el de Silos. La destrucció del patrimoni espiritual i artístic va ser immensa.\nLa resurrecció del Camí en un context totalment diferent del medieval li ha donat una significació plural, a més de la tradicional religiosa. L’excel·lent organització del Camí, l’abundància de punts d’atenció als pelegrins i caminants, a més d’una bona senyalització i seguretat, fan d’esta ruta una de les més importants d’Europa. També a València, des de fa uns trenta anys, s’intenta refer el Camí en la seua variant interior, coneguda des del segle XIV, tot seguint la ruta cap a Castella, per la Font de la Figuera i el port d’Almansa, i caminant fins a Zamora, ja en les proximitats de Galícia. Les dificultats de senyalització i reconeixement de la ruta, a més dels 1.200 quilòmetres de recorregut, no auguren una presència notable de pelegrins.\nLa imatge del camí és l’al·legoria més potent per a descriure les etapes de la vida i el seu sentit total. El pelegrí que fa el Camí de Sant Jaume, si el fa també com una experiència interior, possiblement hi descobrirà una visió anticipada, profètica, de la totalitat de l’existència i per la seua linealitat entre el principi i la fi, també el valor del temps viscut com una crida a la responsabilitat personal i comunitària.


Derrota al límit del final – E.C. Granollers\nDerrota al límit del final\nEls homes de José Solivelles cauen al 86’ davant del Peralada amb un gol de Medina.\nL’Esport Club no va poder sumar davant del Peralada en un partit molt ordenat per part dels de José Solivelles. El conjunt dirigit per Héctor Simón va gaudir de diverses ocasions per marcar gol però Mauro Rabelo els hi va esguerrar la festa fins al 86’ on no va poder evitar el gol de Medina.\nEls xampanyers van fer mèrits per avançar-se durant la primera part al marcador. La primera un xut de Casanova que Rabelo va aturar en dos temps i la segona ocasió encara més clara. Un xut de Josu a boca de Canó que Rabelo va rebutjar en primera instància. El rebuig va anar a parar directament als peus de Pol que va xutar pràcticament a porteria buida. Mentre tota la grada i la banqueta del Peralada celebraven un gol pràcticament cantat Rabelo va volar del pal contrari per aturar amb el seu cos el potent xut. Tant, que es va fer fins i tot mal, ja que el va aturar amb la boca de l’estómac, deixant viu al conjunt granollerí. A la primera part, el conjunt de José Solivelles no va pràcticament inquietar a Aroca. Una assistència de la mort de Hamza per Padilla que no va arribar per poc, i un xut potent de Ayub el Harrak que va marxar per sobre el travesser van ser les dues aproximacions dels homes de José Solivelles.\nAmb taules a res es va arribar al descans. A la represa, el guió va ser semblant. El Peralada decidit a generar perill però li faltava encert en els últims metres i es topava constantment contra un mur, com era la defensa de l’Esport Club Granollers. Marquillas, que va haver d’entrar a la primera part per la lesió de Juli, Oumar i Víctor s’encarregaven de rebutjar tots els xuts i assistències que posaven els extrems i laterals xampanyers com Guillem, el més actiu del conjunt d’Hector Simón. Al 64’ responia l’Esport Club Granollers gaudint de la primera ocasió clara del partit. Marc Muñoz la posava al punt de penal per Hamza Bakali que davant de la mala sortida d’Aroca va enviar la pilota fregant el pal. Al 68’ Josu posava una assistència mil·limetrada al cor de l’àrea per Youssef, a la qual no arribava per cm. Del 70’ al 75’ el Peralada ho va intentar constantment. Primer Caballero amb una rematada rassa des de fora de l’àrea que rebutjava Oumar quan la pilota ja anava a dins de la xarxa. Al 72’ Josu novament ho provava però novament Oumar enviava la pilota a córner. Al 75’ Casanova la deixava per Llorenç que enviava un xut amb l’esquerre per sobre el travesser.\nEl Peralada es desesperava. Fins al minut 86’ on va arribar el gol. Després d’una jugada enrevessada a dins de l’àrea petita Marc Medina amb un xut des del punt de penal enviava la pilota cap dins.\nUn cop més, l’esforç en defensa que havia fet l’Esport Club Granollers s’esvaïa al límit del final. A la derrota, s’afegeix una nova lesió a la plantilla. Juli Serrano va haver d’abandonar el Municipal de Peralada just al minut 6’ de la primera part per molèsties a la planta del peu.\nAmb aquesta derrota els homes de José Solivelles segueixen en descens i no poden trencar la mala dinàmica a domicili.\nLa propera jornada l’Esport Club Granollers rep la visita del C.E Hospitalet al Municipal del C/Girona, on han aconseguit més de la meitat dels punts. L’Esport Club ve de guanyar a la Guineueta al seu estadi per 2-0 i ara mateix és sisè amb 37 punts.\nImatge: CF Peralada.\nBy Emma|14 febrer 2022|Noticias|0 Comentaris


Fer dieta engreixa! | Sophia Blasco: Coaching personal\nPàgina d'inici › Totes les Receptes per Viure Bé › Alimentació i salut › Fer dieta engreixa!\nPosted on 15/09/2015 by Sophia Blasco\nEn fer dieta i reduir dràsticament la quantitat de calories diàries, ens imposem un estat de semi-inanició i manifestem alguns dels símptomes propis de la fam. En finalitzar la dieta, la sensació de fam insaciable continua durant bastant de temps per molt que mengéssim, la qual cosa ens porta a menjar en excés, a fer afartaments, a engreixar-nos els quilos que hem aconseguit aprimar-nos i a sobrecarregar-nos amb alguns quilos més.\nAquests efectes de la restricció calòrica dràstica foren observats pel doctor Ancel Keys i els seus col·laboradors a l’estudi The Great Starvation Experiment, 1944-1945.\n“The Great Starvation Experiment”\nEl doctor Keys va reduir abruptament la ingesta d’aliments dels participants a l’estudi, de 3200 a 1570 calories al dia, com a conseqüència presentaren aquest conjunt de manifestacions:\nEls disminuí la força fins un 21% i es queixaven de cansament. Experimentaren una reducció de la freqüència cardíaca, d’una mitjana de 55 batecs per minut passaren a una mitjana de 35.\nSe’ls reduí l’índex metabòlic fins un 40%\nEl menjar es va convertir en la seva prioritat absoluta, llegien obsessivament llibres de cuina i miraven imatges d’aliments.\nAlgunes persones desenvoluparen voracitat i altres s’entretenien joguinejant amb els aliments fins dues hores en cada àpat.\nAlgunes persones no van poder seguir les normes de l’experiment i informaren d’episodis de bulímia i pèrdua completa de la seva força de voluntat.\nPatiren canvis en la personalitat caracteritzats per l’augment de la irritabilitat, canvis d’humor i depressió.\nVan desenvolupar edema als turmells, als genolls i a la cara.\nVan començar a menjar-se les ungles.\nAltres efectes incloïen marejos, dolor muscular, coordinació reduïda.\nSempre tenien fred i tenien mans i peus gelats.\nDesprés de sis mesos de patir fam, els participants van passar d’una mitjana d’uns 70 quilos a uns 52 quilos.\nTan bon punt acabà l’experiment, començaren a fer afartaments de més de 10.000 calories al dia.\nTrigaren més de 5 mesos en normalitzar la seva forma de menjar.\n12 setmanes després d’acabat l’experiment, se’ls donà llibertat total per menjar. Menjaven més de 5.000 calories al dia de mitjana, alguns d’ells feien afartaments de fins a unes 11.500 calories en un sol dia. Presentaren un increment brusc del Metabolisme Basal i un augment sobtat de pes, que en 3 dies fou d’uns 3 quilos.\nDurant molts mesos, els participants manifestaren tenir una sensació de fam sostinguda que no podien satisfer per molt que mengessin, que els portà a recuperar els quilos que s’havien aprimat i alguns més.\nGairebé 60 anys després, l’any 2003, 18 dels participants van ser entrevistats i van declarar que durant molt anys van estar obsessionats pel temor a tornar a patir fam.\nSigues llesta, NO facis dieta per aprimar-te! Fer dieta engreixa!\nAncel Keys and The Biology of Human Starvation\nThe Biology of Human Starvation: A Look at the Impact of Voluntary Food Restriction\n‹ Fem un tastet de ioga. Som-hi!\nLa genialitat i la llibertat ›


Pere Torrents | Els nostres mestres\nEn Pere Torrents va néixer l’any 1921 i té 95 anys. Ha viscut sempre a Mollet. Va anar a la guerra civil on va ser capturat i privat de llibertat en un camp de concentració. En aquell temps la vida no era fàcil, no tenia els mateixos recursos que ara. Té molts records per la seva gran experiència i vida viscuda. En aquest blog ens explicarà molts fets sobre la gestió de l’aigua del Mollet de la seva joventut. Va viure la nevada de 1962 i la malaltia de la seva germana, possiblement, relacionada amb aigua contaminada.


... looking for aina ...: ASVOFF Barcelona Festival\nASVOFF Barcelona Festival\nAquesta setmana es presenta ben completa d’events varis ja que coincideixen The Brandery, el 080 Barcelona Fashion Week i el Festival ASVOFF Barcelona.\nDel que vull parlar més en profunditat és del Festival ASVOFF ja que és la primera edició que es fa a la ciutat de Barcelona.\nL’ASVOFF Barcelona Festival està dirigit per Diane Pernet, crítica de moda i periodista audiovisual que és reconeguda per les seves fotografies de moda del New York dels anys 70. Té també un blog A Shaded View on Fashion on exposa els seus documentals i on també descobreix nous talents. Considerada també una gurú de la moda, la seva passió es troba darrera les camàres, ha realitzat vàries col·laboracions i cameos a pel·lícules com Prêt-à-porter, de Robert Altman, o The Ninth Gate, de Roman Polanski.\nImatge de Diane Pernet.\nAl 2008, paral·lelament a les seves col·laboracions en diverses revistes de moda i tendències com Joyce, Elle o Vogue, Diane Pernet va decidir crear A Shaded View on FashionFilms (ASVOFF), el primer festival de cine i moda del món. A través d’aquest festival es difón el treball d’aquells directors que treballen en el món de la moda. Diane està considerada com una de les figures clau del cine i la moda tant per la seva capacitat per detectar la força d’un nou gènere com el fashion film com per ser la responsable de crear una plataforma de llençament per a nous creadors a través d’ASVOFF, un escenari on donar-se a conèixer a nivell internacional.\nTradicionalment la moda s’ha associat a la imatge estàtica: la fotografia. Relacionant grans noms del món de la fotografia amb el món de la moda. Diane Pernet va crear al 2008 el festival A Shaded View on Fashion Film dedicate íntegrament al cine i la moda i inspirit pel seu propi blog A Shaded View on Fashion. Des del seu llençament ha guanyat la confianza i el prestigi de la crítica pel seu carácter innovador i la seva capacitat de reformular la concepció de la moda i la seva representació a través del llenguatge cinematogràfic. El festival ofereix curtmetratges i documentals, conferències i taules rodones, performances i instal·lacions artístiques que ha aconseguit atreure a noms com Chris Cunningham, Róisín Murphy, Nick Knight, Erwin Olaf, Nobuyoshi Araki, Tilda Swinton, Steven Klein, Mike Figgis, Chloë Sevigny, Dita Von Teese, Max Vadukul, Bruce Weber i Ryan McGinley així com Yves Saint Laurent, Gucci, Gareth Pugh, Sergio Rossi, Hussein Chalayan, Mr. Pearl, Rodarte, Givenchy, Yohji Yamamoto i Thom Browne.\nAlguns fotogrames dels curtmetratges i documentals\nque es podran veure a ASVOFF.\nCada any, París acull una edició d’aquest festival que es repeteix en diferentes ciutats del món com New York, London, Tokio, Moscow, Méjico i Cannes. Per primera vegada, Barcelona serà la seu a Espanya del ASVOFF i estarà ubicat al CaixaFòrum.\nL'ASVOFF és un event que reuneix grans noms del món de la moda, l’art i el cinema. Durant quatre dies, es mostren els millors curtmetratges on els protagonistes absoluts són les tendències en l’àmbit de la creativitat dins el món de la moda.\nL’ASVOFF Barcelona tindrà lloc del 24 al 27 de gener del 2012 al CaixaFòrum. Hi ha tres competicions dins del festival: una per a professionals, una altra centrada en creacions realitzades amb mòbils, i la tercera pensada per a estudiants d’escoles de disseny, moda i cinema. Les competicions de films realitzats amb mòbils i per a estudiants seran evaluats per un jurat de renom internacional.\nEl festival també acull un programa de projeccions, Best of, on es podrà veure una selecció comissariada per Diane Pernet, taules rodones i xerrades amb professionals de la indústria: El dimarts 24, a les 18.45h, de gener per exemple, Charo Mora presentarà Narraciones on es podràn veure alguns dels millors documentals sobre moda realitzats a Espanya amb films de Eugenio Recuento, Daniel Riera, Gorka i Diego Postigo, entre altres.\nDimarts 24 a les 18.45h : Presentació de Narraciones de Charo Mora.\nDimarts 24 a les 20.30h : Best of ASVOFF presentat per Diane Pernet.\nDijous 26 a les 18h : Les mains d’Hermès : viatge pels tallers dels artesans d’Hermès per veure com confeccionen els diferents productes de la marca.\nDivendres 27 a les 17.30h : Feminist Fashion Film Now : projecció de films des dels inicis del cine feminista en blanc i negre a l’actualitat i des del cine popular a la performance artística.\nEtiquetas: A Shaded View on Fashion, ASVOFF, Barcelona, Charo Mora, curtmetratges, Diane Pernet, documentals, elle, fashion film, Hermès, Joyce, mòbils, vogue\nActivitats Setmana de la Moda a Barcelona\nSegona col•laboració entre Versace i H&M


Sant Pere Molanta acull un taller formatiu per millorar la comunicació dels adults amb els infants — Ajuntament d'Olèrdola\n14:29 del 16 de maig de 2021\nSant Pere Molanta acull un taller formatiu per millorar la comunicació dels adults amb els infants\nSant Pere Molanta acull un taller formatiu per millorar la comunicació dels adults amb els infants Està basat en el supervendes “Com hem de parlar perquè els fills escoltin. I com hem d’escoltar perquè els fills parlin” http://www.olerdola.cat/news/sant-pere-molanta-acull-un-taller-formatiu-per-millorar-la-comunicacio-dels-adults-amb-els-infants-1 http://www.olerdola.cat/news/sant-pere-molanta-acull-un-taller-formatiu-per-millorar-la-comunicacio-dels-adults-amb-els-infants-1/@@download/image/taller3.jpg\nEstà basat en el supervendes “Com hem de parlar perquè els fills escoltin. I com hem d’escoltar perquè els fills parlin”\nEl llibre “Com hem de parlar perquè els fills escoltin. I com hem d’escoltar perquè els fills parlin”, d’Adele Faber i Elaine Mazlish, s’ha convertit en un material de referència per millorar les relacions humanes i facilitar la comunicació dels adults amb els infants i adolescents. El treball és un supervendes al món i ha inspirat tallers que es realitzen arreu del territori. Gràcies a l’entitat “Com1nicat”, que organitza els tallers a Catalunya, aquestes sessions formatives també arriben a Olèrdola. I és que a partir de dimecres que ve el Centre Cívic Gatzara de Sant Pere Molanta acollirà un taller basat en aquesta metodologia. Es farà els dimecres, durant 7 sessions, en horari de 7 a 9 del vespre. La facilitadora del taller és la Susana Ros, formadora que també ha assumit a Sant Pere Molanta tallers de bio-dansa i de txi-qun. Ella mateixa explica que el taller té l’objectiu d’oferir eines i recursos per tenir una bona comunicació amb infants i adolescents, fonamentada en la confiança, l’autoestima i el respecte. (àudio)\nEl taller és molt dinàmic, amb exemples pràctics i jocs de rol que ajuden a establir eines útils d’aplicació. El taller també és útil en les relacions entre adults, no només per comunicar-se amb infants o adolescents, tal i com destaca la Susana Ros. (àudio)\nEls organitzadors del taller entenen que és necessari dedicar temps per millorar la comunicació amb els fills. (àudio)\nPer més informació i inscripcions, les persones interessades poden consultar la web www.com1nicat.cat, o bé trucar al telèfon 673 332 987. El taller té un preu de 160 euros, incloent els materials.\nEscolta l'entrevista a Susana Ros, realitzada per Canal 20-Ràdio Olèrdola, clicant aquí


Paisatges del Cel - Curs de progressió en fotografia nocturna - Daucat\nPaisatges del Cel – Curs de progressió en fotografia nocturna\nCurs de progressió en fotografia nocturna\n20, 21 i 22 d’octubre de 2017\nGrup màxim de 24 assistents\n3 dies de curs – 220,00€*\nAmb allotjament 1MP+1PC – 290,00€\nL’avanç i la millora de les càmeres digitals ha fet que nombrosos afeccionats a la fotografia i a l’astronomia desitgin plasmar el cel i els seus objectes a les seves pantalles. L’alta sensibilitat i les llargues exposicions, juntament amb d’altres mètodes, fan que les estrelles i en especial la Via Làctia impregnin de colors les nostres fotos. Paraules com fotografia nocturna paisatgística, lightpainting, timelapses, astrofotografia… comencen a ser ja molt conegudes augmentant l’interès de molts a endinsar-se en aquestes tècniques.\nLa organització d’aquest curs va dirigit als aficionats a la fotografia en general que vulguin aprofundir en les principals tècniques d’aquest art i aprofundir en els diferents conceptes i tècniques que es desenvolupen en ell.\nAquest curs, de caràcter eminentment pràctic, ofereix tot el flux de treball necessari perquè l’assistent pugui obtenir imatges sorprenents del paisatge nocturn mitjançant una metodologia senzilla i didàctica.\nLa seu de l’esdeveniment serà el càmping de 1a categoria Bassegoda Park d’Albanyà (Alt Empordà, Girona), que serà on s’impartiran les sessions teòriques i s’allotjaran els assistents al curs. Per les sessions pràctiques disposarem de les instal·lacions del recentment inaugurat Observatori d’Albanyà, sota el cel d’una zona que certificada per la UNESCO com a Reserva Starlight i que compta amb el reconeixement com a Parc Internacional de l’IDA (International Dark Sky Association).\nL’objectiu del curs és que cada assistent sigui capaç de realitzar i obtindre un exemple de diferents tipus d’imatges mitjançant les següents tècniques:\nImatge digital y fotografia\nLa càmera, objectius i telescopis\nEl firmament, els seus moviments, objectes i fenòmens\nPreparació d’una sessió\nTècniques de captació d’imatge:\nFotografia simple i composta\nL’histograma (tipus de color, corbes i nivells)\nTècniques especials: panorames, startrails i stackings\nDesat, emmagatzament i seguretat\nVisionat i crítica d’imatges astronòmiques: APOD i TWAN\nReconeixement del cel, el seu moviment i objectes\nAplicació de les diferents tècniques exposades\nÚs de muntures equatorials Polarie i Star-Adventurer\nÚs amb telescopis: fotografia solar i nocturna\nProcessat digital de les imatges i l’aplicació de les diferents tècniques per a l’obtenció final d’imatges.\nPreu d’assistència al curs per persona (sense allotjament) amb àpats inclosos 220,00€*\nPreu d’assistència al curs amb allotjament en bungalow doble compartit, 1 mitja pensió i 1 pensió complerta 290,00€\nPreu per acompanyants amb activitats i visita al Teatre-Museu Dalí de Figueres 195,00€\nSuplement per persona en habitació individual 70,00 €\n*Suplement pel dinar del dissabte 17,00 €\nVisita guiada al Teatre-Museu Dalí de Figueres (acompanyants).\n2 nits d’allotjament al càmping Bassegoda Parc en el tipus de bungalow escollit (amb allotjament).\n*2 sopars (20,21) i 1 dinar (22). Desdejunis (21,22) només per allotjats.\nTots els impostos aplicables (IVA i turístic).\nCàmera, trípode, disparador-temporitzador, targetes, bateries i carregador.\nRoba d’abric, gorra, guants i calçat de muntanya còmode.\nEl curs es realitzarà amb un mínim de 12 i un màxim de 24 assistents.\nLa data límit per a la inscripció és el dimarts 1o d’octubre. Si en aquesta data no s’ha assolit el mínim de participants, es notificará la cancel·lació de la sortida i es retornaran els diners.\nLa visita al Teatre-Museu Dalí de Figueres pels acompanyants, haurà de tenir un mínim de 5 participants.\nVisita guiada al Teatre-Museu Dalí de Figueres\nVisita guiada a la Fira del Bolet d’Albanyà\nAcompanyament durant la sessió nocturna del curs\nAccés a la Fira del Bolet d’Albanyà\nGaleria d’imatges varís\nPacks Astronomia CAT Permalink


Sopars de grup, sopars de Karaoke - Batticuore Reus\npor batti / miércoles, 11 enero 2017 / Publicado en blog\nComença l’any 2017 i al Batticuore venim carregats de novetats! Tenim moltes ganes d’oferir-vos coses noves i que de ben segur us agradaran molt!\nCom ja us vam anunciar unes setmanes enrere, ara pots venir al Batticuore a cantar! Sí, sí. Ho heu sentit bé. Al Batticuore tenim un Karaoke pensat exclusivament perquè tu i els teus amics vingueu a passar una bona estona. Tots els caps de setmana a partir de les 12 de la nit o qualsevol dia d’entre semana, pots venir a gaudir del nostre Karaoke.\nI ara… us portem la novetat! Hem dissenyat un menú especial per a tots aquells que vingueu a cantar. Es tracta d’un menú grupal per a tu i pels amics que vingueu junts. Un menú pensat per a compartir i que podreu gaudir tots els divendres i dissabtes al Batticuore.\nSi sou un bon grupet i voleu sopar mentre gaudiu d’una divertida estona de Karaoke, aquesta és una opció que no podeu deixar escapar! Reserva la teva taula i fes dels divendres i dissabtes dies per a recordar!\n☎ 977 78 70 29\nEtiquetado bajo: batticuore, karaoke, reus, sopars


Llibres – Schmetterling Verlag GmbH - puntoyaparte\nLes meves publicacions, llibres a Schmetterling Verlag GmbH:\nGD = Guia didàctica\nSèries de llibres - El mundo hispánico de cerca\nBilingüismeBilingüisme GDMigracióMigració GDCINELE\nEl bilingüismo en España – quadern escolar\nEl bilingüismo en España (quadern escolar)\nQuadern per a estudiants de batxillerat\nPrimera edició 2018\nLlibre, 80 pàginas, encrapat\nEl bilingüismo en España – Guia didàctica\nEl bilingüismo en España (Guia didàctica)\nQuadern escolar de la col.lecció «El mundo hispánico de cerca»\nAquest quadern tracta la situació actual de la migració cap a Espanya i des d’Espanya i la didactitza per a les classes. Els temes centrals com són els motius per a immigrar i emigrar, les políticas de migració, les conseqüències de la immigració, com tracta el tema la literatura i el cine, etc., es tracten en aquest quadern de manera compacta i precisa.\nEl quadern escolar conté fragments de text, fotos i caricatures amb activitats per a la producció oral i escrita dels alumnes, també sobre el lèxic i la gramàtica. En la guia didàctica que acompanya aquest quadern escolar, els professors trobaran més materials per a les seves classes.\nUn dels materials l’ha proporcionat una empresa espanyola La GIStería, un mapa del país que mostra la distribució de la inmigració a Espanya. Després de rebre un exemplar d’autor per part de l’editorial Schmetterling Verlag, La GIStería ha escrit una breu entrada en el seu blog sobre la seva contribució.\nEstructura del quadern escolar\nAquest quadern consta de quatre capítols. Cada capítol sonté diferents textos curts, estadístiques, còmics o mapes amb els que els estudiants han de treballar. Els temes dels quatre capítols son:\nEls nous espanyols (de quins paisos són els inmigrants que van a Espanya, on viuen, on treballen, testimonis, etc.)\nMotius de la migració (perquè deixen els seus paisos, la migració que ve d’Àfrica, la d’Amèrica, etc.)\nLa vida i les condicions laborals dels nous espanyols (política migratòria, política de nacionalització, refugiats de Síria des de 2015, etc.)\nEls emigrants d’Espanya (quins espanyols emigren i per què, testimonis, etc.)\nLa migración a y desde España (Schülerheft) (Quadern per a estudiants de batxillerat)\nGrapat, 40 pàgines, Schmetterling Verlag, Stuttgart\nLa migración a y desde España (Guia didàctica)\nAquesta guia didàctica ofereix les solucions als exercicis, a més de més propostes per planificar les classes amb el quadern escolar.\nLa migración a y desde España (Guía didàctica)\nCol.lecció: El mundo hispánico de cerca\nPrimera edició 2016\nLlibre, 24 pàgines, grapat\nGuia didàctica per la pel.lícula “14 kilómetros” a la classe de castellà en els dos últims anys de l’institut a Alemanya (Oberstufe)\nAmb un pràctic format en DIN-A4, aquesta guia didàctica ofereix un gran nombre de seqüències per fotocopiar i informacions més àmplies sobre el tema de la migració d’Àfrica cap a Espanya.\nUna seqüència de classe en forma de graella li ofereix al/a la professor/a una ràpida vista panoràmica sobre les diferentes seqüències de la pel.lícula i de les seqüències didàctiques que es poden fotocopiar. També hi podrà veure informació adicional que corresponen amb cada escena de la pel.lícula.\nLa pel.lícula “14 kilómetros”\nLa Violeta ha de casar-se justament amb l’home que la va violar quan era una nena. En Buba té una feina com a mecànic en un taller de cotxes, però és un futbolista amb molt de talent i sense cap oportunitat de ser descobert per cap club europeu, perquè viu al Níger, un país molt pobre on no s’hi perd mai cap buscatalent internacional de futbolistes. El seu germà Mukela el convenç perquè ho intenti ell mateix. Ell també somnia amb una millor vida a Europa. Així, els dos germans comencen el viatge cap a Europa fins que es troben amb la Violeta a la frontera amb el Sàhara.\nLa Violeta també va fer el viatge cap al norde des de Mali. Els tres es fan amics i continuen el seu viatge pel desert del Teneré, que es part del Sàhara.\nEl viatge, però, desemboca en un desastre. En Mukela mor pel camí a causa del cansament de set. Tot i que els tuaregs salven i cuiden la Violeta i en Buba, els dos amics són separats durant un control de frontera. En Buba perd tota pista de la Violeta. La troba per casualitat uns quants mesos més tard en un burdell. Abans d’aquesta trobada, en Buba va caure en mans d’una xarxa de traficants d’immigrants, que li pren els últims diners que li queden. Finalment, en Buba i la Violeta poden creuar els 14 kilòmetres que separen Àfrica i Europa. Ho fan en una d’aquelles pateres curulles de gent i de fet totalment inadequades per la alta mar que arriben cada día a les coses d’Espanya, Itàlia i Grècia.\nLa pel.lícula té un final obert. Deixa obert el futur que els espera als dos amics a Espanya.\nAquí poden llegir més informació sobre la pel.lícula, demanar el DVD i ver el tráiler (en alemany).\nEstructura de la guia didàctica\nLa pel.lícula relata dues històries que tenen a veure una amb l’altra. La primera història dura dos terços de la pel.lícula i explica el transfons dels protagonistes: d’on són, cap on viatgen i com ho fan. Aquesta part va del capítol 1 fins al 6 del DVD.\nLa segona història, que comprèn els capítols 7 i 8, mostra les condicions de vida dels immigrants poc abans de creuar l’estret, el negoci dels traficants i la perillosa travessa del mar Mediterrani.\nCom que la pel.lícula relata aquestes dos històries, aquesta guia didàctica ofereix dos itineraris: amb l’Itinerari I, els alumnes i les alumnes veuen i treballen tota la pel.lícula. L’Itinerari II s’ocupa dels capítols 7 i 8, o sigui del negoci amb la immigració i la travessa a Espanya\nA més d’això, aquesta guia ofereix materials que permeten aprofundir alguns temes de la pel.lícula. Per exemple sobre el desert del Teneré, sobre els tuaregs, sobre el negoci dels immigrants, sobre la immigració de les dones i la prostitució, o bé un resum de la pel.lícula que pot llegir-se i treballar-se abans de fer l’itinerari II.\nGuía didáctica sobre la película para la clase de español, 2015\nGrapat, 44 pàgines\nCompra els llibres de El mundo hispánico de cerca - Schmetterling Verlag GmbH a Amazon:\nSèries de llibres – Temas basicos\nChileChile GDMujer en EspañaMujer en España GDMadridMadrid GD\nChile – Textdossier\nEl dossier sobre Xile\nDaniel Saavedra, periodista i escriptor, ha tractat en aquest dossier per als dos últims anys de castellà als instituts d’Alemanya diferents aspectes d’aquest país de Sudamèrica:\nLa història de Xile a partir dels primers poblador de fa uns 15.000 anys, arrodonida amb una línia cronològica fins a l’actualitat.\nla identitat xilena i la seva varietat (origen de la població xilena al llarg de la història, les diferents zones climàtiques i els paisatges, etc.)\nels seus recursos naturals i la seva agricultura (cobre, liti, fruita, vi, pesca, etc.)\nla seva cultura (literatura, música, arquitectura i cinema)\ni finalment la seva economia (l’herència dels chicago boys, privatitzacions i protestes populars, etc.)\nEls textos estan acompanyats per unes fotos molt boniques i il.lustratives. L’autor es va ocupar ell mateix de demanar els drets de les fotos per a aquest dossier.\nDesprés de cada fragment de text, els alumnes trobaran unes caixes de vocabulari explicat, exercicis de vocabulari, preguntes crítiques sobre el contingut dels textos i propostes per a la producció de text oral i per escrit. L’objectiu és fomentar l’anàlisi de text i que els alumnes es preparin per a exàmens i també per a la selectivitat alemanya (Abitur).\nAquesta va ser la meva part en aquest dossier. Vaig escriure aquests exercicis adicionals després de cada fragment de texto, i també per a la guia didàctica vaig buscar i vaig comprovar enllaços per a als temes tractats en cada fragment.\nLlibre, 128 pàgines, enquadernat\nChile. Un país muy largo de contar. Guia didàctica\nChile (Guia didàctica)\nLlibre, 60 pàginas, encrapat\nManual sobre les dones a Espanya amb una àmplia varietat de temes (feina, família, publicitat, literatura, etc.)\nEl primer capítol ofereix una sinopsis sobre la història de les dones a Espanya. Els altres nou capítols contenen cadascun un recull de textos amb diferents tipus de textos (entrades de blogs, articles de diaris, còmics, entrevistes, etc.). Després de cada texxt hi ha una sèrie d’exercicis que practiquen la comprensión del text i la discussió oral o por escrit del tema del text.\nPrimera edició, ISBN 3-89657-901-0\n200 pàgines, enquardenat, sèrie Temas básicos, Schmetterling Verlag, Stuttgart\nResenya de la revista Hispanorama, de l’Associació de Profesors de Espanyol d’Alemanya (DSV, Deutscher Spanischlehrerverband), Nr. 144, Maig 2014\nEl següent manual consta de deu grans capítols que tracten temes central sobre la situació de la dona a la societat espanyola. […] Possibles grups meta poden ser els alumnes d’institut que es preparen per a la selectivitat alemanya (Abitur) i lectors amb coneixements avançats en la formació contínua per a adults […].\nEl primer capítol, “Historia der las mujeres en España” (pàgs. 7-25), explica sota la classificació que s’ha indicat abans el paper de les dones des de l’Edat Mitjana fins a l’Edat Moderna, tot i que no es mostra cap il.lustració o foto […]. Els nou capítols restants, tanmateix, tenen una altra estructura. Per exemple el segon capítol, “Educación y empleo” (pàgs. 26-42), que consta de nombroses il.lustracions, graelles i fotos […]. A més, tots els capítols següents, a partir del segon, tenen exercicis estructurats segons les següents passes didàctiques Comprensión – Interpretación – Comentario (per ex. pàg. 33). […]\nEn el tercer capítol es parla d’aspectes importants per a les noies i les dones al món laboral, des de la doble càrrega de la familia i la feina (pàgs. 31, 33, 36) fins als càrrecs directius femenins (pàg. 40). El tercer capítol, “La familia” (pàgs. 43-55), exposa les realitats a la societat espanyola, com per exemple les mares solteres o les treballadores (pàg. 48-49). El quart capítol, “Mujeres inmigrantes” (pàgs. 55-56), s’alimenta d’entrades de blogs actuals i d’articles d’internet i dóna la veu a comentaris de premsa diferenciats i a les pròpies dones immigrants. El cinquè capítol, “Violencia y prostitución” (pàgs. 67-82), tracta de manera crítica i amb fragments de guins, novel.les i pósters autèntics els temes de la violència contra les dones i la prostitució a Espanya. El sisè capítol, “Estereotipos” (pàgs. 83-95), descriu el paper sociocultural de la dona a Espanya, que es troba en relacions complexes. El setè capítol, “Publicidad y lenguaje” (pàgs. 96-104), comenta amb el suport visual d’anuncis actuals el paper de la publicitat a Espanya.\nEl vuitè capítol, “Las mujeres en la política” (pàgs. 105-117), retrata de manera exemplar diverses dones del paisatge polític durant l’època de Zapatero. El novè capítol, “Personalidades” (pàgs. 118-130), presenta personalitats femenines dels àmbits de la política, l’economia, l’esport, la moda, la música i la ciencia. El desè capítol, “Literatura” (pàgs. 131-144), mostra amb diferents gèneros literaris com la dona ha estat representada en la literatura espanyola al llarg dels segles.\nAquest manual per als alumnes conté una gran varietat de tipus de text, concretament amb textos autèntics com per exemple textos de cançons (pàg. 70), fragments d’un guió cinematogràfic (pàgs. 72-73), poesies (pàgs. 133) i textos de premsa (pàgs. 31-32). Els textos estan a més classificats i marcats segons la seva complexitat idiomàtica. La classificació s’orienta segons el Marc de Referència Europeu (veure pàg. 6), facilitant així l’elecció dels textos. […]\nResumint, Aquest manual pot utilitzar-se molt bé a la pràctica, ja que és actual, té una maquetació clara i invita a les alumnes i als alumnes a una lectura pròpia, de manera que també té el caràcter de llibre de lectura. […] Gràcies a la seva estructura variada, el manual es dirigeix tant a les alumnes i als alumnes. En tots els seus aspectes, aquest manual ofereix una bona visió panoràmica sobre el paper de les noies i les dones a Espanya i serveix també com a excel.lent introducció general al debat sobre la situació sociocultura al país. Aquest llibre podría trobar d’aquesta manera una utilitat als seminaris sobre cultura general de les universitats d’Alemanya.\nLa mujer en España. Guia didàctica\nAquesta guia didàctica ofereix les solucions als exercicis i també més propostes per poder planificar les classes amb el quadern per als alumnes.\nPrimera edició, ISBN 3-89657-902-9\nLlibre, 60 pàgines\nManual sobre Madrid per als últims anys de l’institut a Alemanya. El primer capítol és un resum sobre la història de la ciutat. Els altres capítols recullen diversos textos sobre diferents temes, amb una llista breu de vocabulari i exercicis de comprensió de text.\n144 pàgines, enquadernat, sèrie Temas básicos, Schmetterling Verlag, Stuttgart\nRessenya de la revista Hispanorama, de l’Associació de Professors de Castellà d’Alemanya (DSV, Deutscher Spanischlehrerverband), Nr. 124, Maig 2009\nManual: Un dossier per als alumnes de l’institut publicat a la sèrie Temas básicos de l’editorial Schmetterling Verlag. Montserrat Varela Navarro presenta amb Madrid. Metrópoli y crisol de culturas és un recull de textos que tracten Madrid des de diferents òptiques. Els set capítols tracten temes relevants per als alumnes i comença amb un resum sobre el paper de Madrid des dels seus comencamente fins a avui en dia.\nDesprés segueixen alguns Retratos de Madrid, que ofereixen algunes impressions literàries. El segon capítol, amb el títol Urbanismo e infraestructura, invita a discutir sobre el paper de Madrid al món, tracta el tema de El transporte de Madrid i també sobre l’urbanisme galopant a la ciutat, abans que tracti al capítol 3 els temes Gente, La inmigración i La pobreza.\nEn aquest capítol es presenten algun aspectes negatius de la ciudad, que mostren que Madrid ha de lluitar amb problemes com la integració, les drogues, la mendicitat i els sense sostre, amb en totes les metròpolis d’Europa. Al següent capítol, el número 4, tracta les noves tecnologies, les drogues, la música, la immigració i els problemes de la vivenda.\nEl cinquè capítol presenta amb Cultura y deporte diferents aspectes culturals i esportius de la ciutat. El capítol 6 (Literatura) es centra en la creació literaria, que tracta de Madrid o amb episodis que tenen lloc a la ciutat. El capítol comença amb el Siglo de Oro i acaba amb el segle XXI, amb fragments amb de Benito Pérez Galdós, Pío Baroja o Juan José Millás. L’últim capítol està dedicat a personalitats de la ciutat, i dóna a conéixer les biografies d’alguns madrilenys como Pedro Almodóvar o Javier Solano.\nCada segment ofereix textos de diferents graus de dificultat, marcats segons la seva dificultat, i segueixen l’estructura Comprensión del texto – Interpretación – Comentario. En alguns casos, els textos també ofereixen un exercici de Expresión escrita o Expresión oral i fa propostes per a un Proyecto. La varietat de textos (a més de textos literaris, el dossier ofereix textos informatius, alguns d’ells presos d’internet) enriqueixen els diferents tipus d’exercicis. Aquests exercicis animen als alumnes a fer recerques a internet, a fer tasquen creatives com escriure un email, a decidir si algunes afirmacions son correctes o falses o a escenificar diàlegs.\nLa autora ha presentat una obra que anima a conèixer més Madrid. En tots els textos ha anotat el vocabulari difícil, de manera que els alumnes poden disposar d’un vocabulari important. A més, alguns textos m´sn més curts que uns altres. Així, els professors podran tenir en compte els diferents nivells dels seus grups. Sens dubte, aquest tom fa venir ganes de tenir a les mans més títols de la sèrieTemas básicos. Björn Igelbrink\nManual sobre Madrid per als últims anys als instituts d’Alemanya (Oberstufe). Resum històric de la ciutat, i antologia de textos sobre diferents temes amb treball de vocabulari i exercicis de comprensió lectora per a cada text.\nMadrid. Guía didàctica Metrópoli y crisol de culturas\n1. edició 2008, ISBN 3-89657-735-2\n56 Seiten, enquadernat, sèrie Temas básicos, Schmetterling Verlag, Stuttgart\nResenya de la revista, Asociació alemana dels Professores d’Espanyol (DSV, Deutscher Spanischlehrerverband), Nr. 124, Maig 2009\nGuía didáctica: Pensat per als professors, acaba d’aparèixer aquest material addicional que acompanya el manual Madrid. Metrópoli y crisol de culturas. Lehrer-/Lösungsheft, amb les solucions als exercicis i suggerències. Aquest document addicional està estructurat de la mateixa manera que el manual per als alumnes, encara que en aquest cas no hi ha textos sono només exercicis, propostes de treball i solucions. La autora completa el quadern amb més propostes per a la classe o enllaços a internet (impressos en cursiva). D’aquesta manera, molts dels exercicis els dóna als professors una bona ajuda per tenir una solució ràpida.\nTanmateix, la guia didàctica resulta una mica escassa i breu en els exercicis amb solucions lliures, per exemple quan es demana als alumnes que comentin alguna cosa o que donin la seva opinió. En comptes de la palabra Libre després de l’exercici corresponent del manual, que serveix per a indicar que aquí s’espera una resposta individal dels alumnes, algunes possibles respostes haurien estat de gran ajuda, ja que així el lector sabria de seguida quins aspectes haurien estat importante per a Montserrat Varela Navarro. Però ben mirat, la guia didàctica és un complement molt útil que facilita la feina amb el manual per als alumnes. Björn Igelbrink\nCompra els llibres de Temas basicos - Schmetterling Verlag GmbH a Amazon:\nSèries de llibres – Colleción Azul\nAmérica Latina HistòriaEspaña Història\nManual sobre la història d’Amèrica Llatina per als dos últims dos anys a Alemanya (preparació per a la selectivitat) i per a la universitat. També és adequat per a la gent interessada en una història sinòptica i completa dels diferents països d’Amèrica Llatina.\nEl manual està escrit en castellà i tracta la història d’Amèrica Llatina des de la prehistòria fins al segle XXI.\n120 pàgines, enquadernats, sèrie Colección azul, Schmetterling Verlag, Stuttgart\nCompra els llibres de Colleción Azul - Schmetterling Verlag GmbH a Amazon:


Cinema i empresa familiar Biografia empresarial Òpera i empresa familiar Pintura i empresa familiar\nLa utilització de l’art com una eina per a l’estudi del Management i el desenvolupament de pràctiques en l’àmbit de la gestió empresarial ha estat recollit per diferents autors. Gallos (2007) argumenta que aquestes pràctiques no són una qüestió experimental i són part del programa formatiu dels estudis en Administració d’Empreses en diferents universitats i escoles de negocis. De fet, aquest mateix autor, així com Gardner (1994) o Jensen (2001) afirmen que l’ús de les arts per a l’aprenentatge de la Gestió d’Empreses, compta amb un seguit d’experiències que demostren la utilitat i fins i tot la necessitat d’aquesta convivència entre aquests mons (empresa-art). Autors com Fiske (1999), entre d’altres, diuen que la incorporació de l’art i el seu ús en aquest tipus de matèries, facilita un coneixement múltiple així com un creixement socio-emocional més gran dels alumnes que fan ús d’aquestes pràctiques. Aquesta aproximació entre aquests dos mons exemplifica i il·lustra una evolució en les estratègies pedagògiques, en la metodologia i en el propi ensenyament de les matèries de l’àmbit de l’empresa.\nCom a part d’un Projecte d’Innovació Docent, la Càtedra d’Empresa Familiar de la Universitat de Lleida, responsable de la matèria corresponent al Grau d’ADE “Gestió de l’Empresa Familiar” ha incorporat, dins aquesta assignatura, el suport de diferents disciplines artístiques per explicar, aprofundir i analitzar conceptes específics de les empreses familiars (la convivència inter-generacional, la descripció de què és una empresa familiar, les rivalitats internes, la presència de les emocions o la continuïtat són alguns dels aspectes que s’estudien).\nLa novetat que aportem en aquest projecte és que aquest esdevé pioner en l’àmbit de l’ensenyament d’aquesta assignatura, transformant-se en un suport molt útil per entendre-la en el seu conjunt. Un altre tret innovador és la transversalitat i la interdisciplinarietat que ha assolit en la seva elaboració: professorat especialitzat en art, sopranos, historiadores i els responsables de l’assignatura han treballat conjuntament apropant l’art i l’empresa familiar des de diferents perspectives.\nObjectius del Projecte.\nUnir la potència creativa que hi ha en el món artístic amb l’esperit d’anàlisi i la capacitat crítica que s’ha de proporcionar als estudiants universitaris.\nProporcionar una eina de treball en la que hi ha la capacitat d’anàlisi i la pròpia capacitat innovadora (competències aplicables al propi desenvolupament personal i professional).\nAplicar, sistematitzar i avaluar noves metodologies d’ensenyament, utilitzant les tecnologies de la informació i de la comunicació, així com les diferents disciplines artístiques proposades.\nImpulsar la transversalitat en la docència de les assignatures i fomentar la coordinació del professorat en la pròpia facultat i amb d’altres centres.\nAnalitzar conceptes específics de la matèria “Gestió de l’Empresa Familiar”, servint-nos de les diferents expressions artístiques exposades.\nAprofundir en el tractament i l’ensenyament de l’assignatura “Gestió de l’Empesa Familiar”.\nElaborar material acadèmic a partir de l’activitat proposada.\nTransferir coneixement a partir de la presentació dels resultats obtinguts de l’experiència proposada.\nEmpresa Familiar by manel Plana / SAAD is licensed under a Creative Commons Reconocimiento NoComercial SinObraDerivada 4.0 Internacional License


Actualitzada 15/04/2021 a les 22:52\n© La portaveu del Govern, Meritxell Budó, acompanyada del delegat del Govern a Lleida, Ramon Farré, i alcaldes del Baix Segre, davant dels allotjaments per a temporers a Alcarràs.\nLa portaveu del Govern i consellera de la Presidència en funcions, Meritxell Budó, ha demanat al govern espanyol que treballi per evitar l'arribada de temporers sense papers a Lleida per a la campanya de la fruita i per regularitzar la situació dels que ja hi són perquè puguin obtenir un contracte laboral per treballar.\nHo ha dit des d'Alcarràs (Segrià) després de visitar els allotjaments per a temporers i de reunir-se a Lleida amb alcaldes del Baix Segre, que li han demanat prioritzar la vacunació de treballadors del camp, considerats servei essencial.\nLa consellera de la Presidència ha reconegut que l'arribada de treballadors en situació irregular a Lleida durant la campanya de la fruita es produeix des de fa "molt de temps" i que cal resoldre la seva situació administrativa que no els permet treballar. Tot i això, ha dit que la Generalitat no hi té les competències i ha demanat a l'Estat que hi doni resposta."És una realitat que s'ha d'abordar", ha afegit.\nPel que fa a les inquietuds dels ajuntaments del Baix Segre, Budó espera que enguany es pugui afrontar millor. "A diferència de l'any passat, ara coneixem la realitat i les necessitats del territori i per sort estem immersos en una campanya de vacunació que ha permès immunitzar la població més vulnerable".\nA més, ha recordat que es farà una cerca "proactiva" amb cribratges per detectar asimptomàtics per avançar-se al virus, detectar positius i aïllar-los.\nPel que fa a la demanda de més allotjaments, Budó ha explicat que per exemple a Alcarràs, s'han habilitat 96 places per allotjar temporers i que a partir de la setmana que ve s'hi afegiran 32 places més per poder aïllar casos sospitosos.\nLa portaveu del Govern ha recordat que hi ha un fons destinat a frenar la covid-19 i que, si calen més allotjaments s'estudiarà i es treballarà per facilitar-los.\nBudó demana a l‘Estat que eviti l’arribada a Lleida de temporers en situació irregular


Inauguren la nova oficina AMICS que “afavorirà la integració d’immigrants” - InfoTúria Periòdic del Camp de Túria\nL’alcalde de Riba-roja de Túria, Francisco Tarazona, i el director general d’Immigració i Cooperació, Josep María Felip, varen inaugurar ahir la nova oficina de l’Agència de Mediació per a la Integració i la Convivència Social (AMICS), situada en les instal·lacions de l’Agència de Desenvolupament Local (ADL) del poble.\nL’objectiu d’estes oficines, segons assenyalen fonts del consistori de Riba-roja, “és ajudar l’immigrant en temes de situació i regularització legal a la Comunitat Valenciana, en l’accés al sistema educatiu, orientació per a l’accés al sistema laboral, accés a la formació ocupacional i no reglada, tramitació i recepció d’habitatge digne, accés al sistema sanitari, assessorament en matèria d’integració cultural i activitats que afavorisquen la convivència entre la població immigrant i la d’acollida”. Actualment, a la Comunitat Valenciana existeixen en l’actualitat 102 agències AMICS que treballen com a complement als serveis que ja es presten des del Govern Valencià per a la integració de l’immigrant en la nostra societat.\nDesprés del descobriment de la placa commemorativa, les autoritats varen visitar les dependències des d’on es prestarà este servei. L’ajuntament de Riba-roja de Túria ha rebut una subvenció de 40.000 euros per a posar en marxa l’agència AMICS i eixa quantitat s’ha invertit íntegrament en la compra d’ordinadors que s’utilitzaran a l’Aula-Taller, així com en el mobiliari per adequar les instal·lacions.\nFrancisco Tarazona va destacar “la feina que, des de la Conselleria presidida per Rafael Blasco, es duu a terme en matèria d’immigració”, així com “el compromís que el nostre consistori seguirà mantenint, a través de la nova agència AMICS, amb els 1.765 immigrants de 65 països diferents que acull Riba-roja de Túria”.\nPer la seua banda, Josep María Felip va manifestar que “les Agències AMICS també permeten mostrar el model d’integració proposat per la Generalitat Valenciana, que pretén formar i informar l’immigrant sobre la cultura, història, legislació i llengua del país d’acollida”.


La clau: mestres i professors (Josep Maria Vilalta)\n4 min. 17/02/2014 00:00\nLes darreres setmanes i mesos hem debatut a bastament al nostre país sobre educació i sobre política educativa. Només cal fer esment de tres episodis o temàtiques: la tramitació de la Lomce o llei Wert (una de les normes jurídiques més debatudes a la història de la política educativa a l’Estat), la publicació dels resultats de l’informe PISA 2012 de l’OCDE i la difusió també de l’Informe PIAAC sobre competències bàsiques dels adults als països de l’OCDE. Al llarg d’aquests mesos, bona part del debat s’ha centrat en aspectes com la reforma educativa, la formació en competències, la planificació acadèmica, els currículums i l’avaluació, l’organització escolar, l’ensenyament de les llengües i el finançament de l’educació. Però, més enllà de tots aquests aspectes (sens dubte rellevants en qualsevol política educativa), podem observar que un factor clau ha estat quasi absent, tant en el debat social com en el tècnic i polític. Parlo de la figura dels mestres i dels professors en el sistema educatiu.\nLa seva absència m’ha fet reflexionar, ja que ho considero un mal símptoma. Ho dic des de la convicció que els mestres i els professors constitueixen la peça clau de qualsevol sistema educatiu, a part, evidentment, dels mateixos estudiants, que han de constituir-ne el centre. Bons mestres i bons professors generen una educació de qualitat. Per què en parlem tan poc? Per què les lleis avantposen altres aspectes fins a quasi l’obsessió regulatòria i obliden massa sovint la peça central del sistema? Sóc dels que pensen que si realment pretenem millorar el sistema educatiu el que principalment ens cal és apostar decididament pel factor humà, aquells mestres i professors (de qualsevol etapa, des de l’escola bressol fins a la universitat i la formació permanent) que generen passió per aprendre, per saber, per crear, per ser, en definitiva. I atorgar-los capacitats de treball autònom, a les escoles, als instituts i a les universitats. L’autonomia d’acció dels centres educatius i la dels mestres i professors lligada a un autèntic retiment de comptes, basat en la confiança i invertint en una primera matèria -el capital humà- que ens assegurarà bons resultats. En lloc de caminar amb aquesta orientació, creem sistemes que traspuen desconfiança, generen burocràcia i regulen fins a l’exasperació. La Lomce, des d’aquesta perspectiva, n’és un clar exponent. La resta de factors de la política educativa són sens dubte rellevants, però no situar al centre del debat i de l’acció de la política educativa els mestres i els professors crec que no és el camí encertat. La mateixa Lomce, en el seu llarg preàmbul inspirador dels principis de la reforma educativa, pràcticament no fa menció dels docents. Per contra, es concentra en la hiperregulació basada en la desconfiança, la centralització i la manca d’impuls d’un sistema educatiu obert i innovador.\nAl llarg de la història recent hem disposat d’un llegat destacat per a la renovació pedagògica; alhora, comptem amb referents d’altres països que ens poden ajudar a formar i desenvolupar una professió educadora potent, ambiciosa, com a figura destacada d’una societat moderna i avançada.\nAra que el debat sobre la repercussió de les noves tecnologies de la informació i la comunicació en l’educació és més que mai sobre la taula, quan parlem de formació oberta online, i sense desmerèixer que les tecnologies ens ajudaran a transformar l’educació, segueixo reivindicant el paper del mestre i del professor com aquell que ajuda a pensar i a reflexionar, aquell que acompanya en el procés formatiu, més enllà de la mera transmissió de coneixements. També transmissió de valors i de referents. Tots recordem aquells mestres que han influït en la nostra vida i en la confecció dels nostres valors, i per contra sovint no recordem els coneixements que ens van transmetre.\nEn aquesta línia, trobo a faltar, també en la praxi educativa del nostre país, que s’atorgui a la formació permanent del professorat la importància que es mereix. Més encara en temps com els que vivim, de canvis estructurals d’una societat i d’una economia en transformació, els docents han de formar-se permanentment per adequar-se a nous requeriments, a noves demandes i a noves realitats. Parlo, més enllà de processos de formació estandarditzats amb cursos d’estiu o similars de curta durada, d’una formació integral que permeti el desenvolupament professional permanent dels nostres mestres i professors. La seva rellevància social és tan gran que no ens podem permetre no situar-los al centre de l’acció de la política educativa.


Infosalut - COVID-19: Petició de dades de vacunació dels alts càrrecs públics\nCOVID-19: Petició de dades de vacunació dels alts càrrecs públics\nArticle anterior COVID-19: Detectades noves variants del Sars-CoV-2\nArticle següent La taxa de cesàries de Can Misses se situa en el seu mínim històric\nL’Oficina de Prevenció i Lluita contra la Corrupció (OAIB) ha atès el recurs del Servei de Salut de les Illes Balears i ha anul·lat la petició inicial d’obtenir les dades de vacunació de 130.000 persones de les Balears —totes les que havien estat vacunades entre dia 27 de desembre i dia 2 de març.\nEn un escrit tramès al Servei de Salut de les Illes Balears, l’OAIB anul·la el requeriment inicial d’informació i dicta un nou requeriment que limita la petició d’informació a una llista d’alts càrrecs públics del Govern, dels consells insulars, ajuntaments i també de membres del Parlament. Igualment, l’Oficina demana còpia dels protocols de vacunació a les Illes Balears.\nD’aquesta manera, l’OAIB atén el recurs del Servei, que va demanar concreció en la petició. La normativa de l’OAIB preveu la possibilitat d’investigar casos concrets, no fer investigacions prospectives generals que afectin dades tan sensibles d’un grup tan ampli de la població.\nEl Servei de Salut estudia la petició i manté una disposició a total col·laborar amb l’OAIB contra la Corrupció en qualsevol investigació que dugui a terme sobre el procés de vacunació, tal com va deixar clar en l’escrit de recurs presentat la setmana passada.


TORNAVIS TEATRE: LA GRADA – Bravium Teatre\nTORNAVIS TEATRE: LA GRADA\nBravium Teatre | 15 de març de 2020 | Teatre | No hi ha comentaris\nData/Hora - 15/03/2020 / 18:30 H\nTORNAVÍS TEATRE Presenta,\n“LA GRADA” de Glòria Granell\nEn el partit més esperat de la temporada, familiars i amigues es reuneixen per donar suport a l’equip de l’institut Maria Aurèlia Capmany. Tot està llest per començar però, i si avui els espectadors passen a ser jugadors? I si els observadors passen a ser observats? I si avui el partit es juga a la grada? L’obra reivindica la nostra participació en un joc del que sovint creiem ser només observadors passius. Amb humor i un toc gamberro, parla de les nostres vergonyes, els nostres judicis, les nostres pors, de les violències masclistes que ens travessen dia rere dia en situacions molt quotidianes. Parla de tot allò que normalitzem i què ens fa còmplices paraula a paraula, gest a gest, d’un sistema que sustenta milers d’agressions i assassinats a tot el món.\nDIRECCIÓ: MARIONA GARCIA GÜELL, GLÒRIA GRANELL BARBERÀ i MARC PIÑOL GELABERT\nTornavís Teatre va ser fundat fa 10 anys per un grup de joves provinents del grup de teatre de l’Institut Martí i Franquès de Tarragona, Vis de Vanadi, que volien seguir fent teatre. Era clar quin havia de ser el nom d’aquest nou grup: Per un costat, remarcava les ganes de mantenir l’essència del lloc d’on havien sorgit, Vis de Vanadi. Per l’altre, al·ludia l’eina que serveix per a cargolar els visos.\nTornavís Teatre és una entitat que es dedica a fer teatre a Tarragona. Tot i que el grup va néixer amb l’objectiu de representar teatre de text, marcat per la cita anual amb la Mostra de Teatre Jove de Tarragona, amb el temps, aquesta modalitat representa només una petita part del teatre que realitza. El grup s’ha anat obrint a noves disciplines i cal remarcar que moltes de les actuacions al llargs d’aquest anys han estat de teatre de carrer. Des del primer any moltes entitats van demanar al grup col·laboracions o ambientar teatralment diades o actes importants de la ciutat. Moltes d’aquestes actuacions han tingut un caràcter crític que ha anat perfilant el tarannà del grup fins el punt que l’esperit crític i les temàtiques de caràcter social s’han tornat un dels emblemes de la companyia.\nA punt de celebrar el seu desè aniversari, Tornavís presenta “La Grada” i segueix explorant noves possibilitats a través d’un procés de creació col·lectiva basat en experiències pròpies.


Lluïx impecable este Nadal! | Salut i bellesa - Entrenosotros | Consum\nLluïx impecable este Nadal!\nDinars amb la família, sopars amb els amics, compresde regals, brindis de Nadal de l’empresa, quedades “exprés” a mitjan vesprada...són algunes de les cites que ens esperen les pròximes festes i, a voltes, no tenimtemps de passar per casa i arreglar-nos.\nA continuació et deixem alguns consells que t’ajudaran a estar llestadurant tot el dia este Nadal. Un maquillatge “nude” i uns cabells solts ondulatsseran la teua aposta guanyadora.\nMaquillatge “nude” en 5 passos\nPreparar el rostre\nLa pell és la protagonista d’este tipus de maquillatge: després de la neteja, aplica’t crema hidratant amb un massatge suau.\nPer a aconseguir un efecte més natural, aplica la base de maquillatge amb les mans o una esponja per a repartir-lo de manera homogènia. Pots utilitzar una BB Cream i així hidratar i donar color alhora.\nCorregir i il·luminar\nAplica el corrector sobre la base, distribuïx-lo fent uns tocs menuts a l’extrem intern de l’ull, la part alta de la cella i les aletes del nas. Il·lumina la zona alta del pòmul i la part superior del llavi.\nRessaltar la mirada\nRissa les pestanyes per a donar-los més curvatura i, amb el llapis marró, traça una ratlla fina en la línia d’aigua superior de l’ull. Després, aplica una capa de màscara de pestanyes des de la base fins a les puntes.\nUna miqueta de color\nAcaba amb una pinzellada de coloret en tons molt suaus sobre els pòmuls i un poc de brillant sobre els llavis.\nTriar un to incorrecte debase de maquillatge, més clar o més fosc, resta naturalitat al maquillatge. Creal’“efecte màscara” i accentua les arrugues.\nEls cabells solts ondulats són perfectes per a donar eixe acabat com de “pentinat de perruqueria”.\nLlavem els cabells i, abans d’assecar-los, els apliquem un producte que aporte volum. Després, marquem les ondes amb els molls de rissar.\nDeixem refredar els cabells i amb els dits els pentinem per a aconseguir eixe aspecte més informal i descurat.\nIntensifica la mirada amb uns ulls fumats i pinta’t els llavis de roig. Canvia el maquillatge en 3 minuts.\nOmpli la parpella mòbil amb el llapis negre i després difumina-ho. Traça amb el mateix llapis la ratlla en la parpella inferior molt a prop de les pestanyes, des del lacrimal cap a fora. Per a acabar, aplica una capa de màscara de pestanyes, des de la base fins a les puntes tant per la part interior com l’exterior de la parpella superior.\nPerfila’t els llavis amb un llapis clar i posa una miqueta de base de maquillatge o corrector en les comissures. Després, ompli’ls amb un labial roig intens. Acaba amb un poc de brillant aplicat amb un pinzell perquè l’acabat siga més perfecte.\nAprofita el volum de les ondesper a arreplegar els cabells en un monyo baix i deixar uns flocs solts en lapart del davant. ejar unos mechones sueltos en la parte delantera.\nFem una cueta baixa separant la part frontal. Dirigim el serrell i l’unim a la cueta baixa.\nTapem la goma amb un floc de cabells.\nRetorcem els cabells sobre si mateixos, creant una espiral.\nCreem un monyo redó amagant la punta de la cueta. Fixem el monyo amb ganxets.


El PP de Manresa també demana "mesures de gràcia" per "Franki" - Indymedia Barcelona\nEl PP de Manresa també demana "mesures de gràcia" per "Franki"\nper Jordi Bonvehi\nCorreu-e: jordi_bonvehi84@hotmail.com (no verificat!)\t 22 mai 2008\nCondemnat per ultratge a la bandera.\nTota els grups municipals de Manresa (PSC, CIU, ERC, ICV, PP, PxC i CUP)sancionen la detenció d'en Franki!\nEl grup municipal del PP de Manresa ha votat a favor d'una moció que demana la revisió del Codi penal per eliminar el delicte d'ultratge a la bandera. La moció considera desproporcionades les condemnes per aquest tipus de conductes i al mateix temps sol·licita que els tribunals apliquin 'les mesures de gràcia més favorables' a Francesc Argemí 'Franki', el jove terrassenc que ha estat condemnat a dos anys i set mesos de presó per un delicte d'aquestes característiques.\nACN La moció, aprovada per unanimitat en el Ple municipal d'aquest dilluns, ha estat iniciativa de la Candidatura d'Unitat Popular (CUP), tot i que finalment s'ha acabat votant un text de substitució que ha presentat el PSC.\nTots els grups municipals, excepte la Plataforma per Catalunya, que no tenia cap representant al Ple municipal, han donat suport a la moció de substitució presentada pel grup municipal socialista a l'Ajuntament de Manresa. Des de la Candidatura d'Unitat Popular, impulsora de l'acord, no deixa de ser 'curiós' el posicionament del PP en aquest punt. De fet, en el Ple d'aquest dilluns només hi havia un dels dos regidors populars, Domingo Beltran.\nEn la part expositiva, la moció diu que el consistori ha de respectar les decisions i actes judicials, però al mateix temps fa referència a la preocupació social que ha generat el cas pel fet que conductes que poden ser interpretades com a ultratges a la bandera o a d'altres símbols puguin comportar condemnes 'que considerem molt severes', com la privació de llibertat.\nL'acord aprovat aquest dilluns pel consistori manresà es trametrà al departament de Justícia de la Generalitat, al Parlament de Catalunya, al Congrés dels Diputats i al Ministeri de Justícia.\nRe: El PP de Manresa també demana "mesures de gràcia" per "Franki"\njordi_bonvehi84@hotmail.com\t 22 mai 2008\nPxC, no estava present al ple, disculpeu l'error al títol!\nI mentre en Villarroya s'abstenia per ICV a Vilafranca!\nFelicitats a ICV de Manresa que han demostrat ser més coherents i madurs que ICV nacional i ICV Vilafranca! També vull felicitar al PP de Manresa, i com no a tots els altres solidaris!\nper ???????????\t 24 mai 2008\nPerò que no veieu el que està passant???????? Aquesta gent fan propganada barata a base d'un noi engarjolat!!!!! la mare que us va parir! o sigui que ara resultara que als partits polítics els surt a compte fotre¡ns a la presó i depsrés demanar "mesures de gracia" per nosaltres perquè així queden de putissima mare, mentre nosaltres anem pillant com gilipolles. No sigueu burros, no feu el joc als partis polítics, ni PP ni ICV, tots se'n poden aanr a la merda!\nper Jordi\t 24 mai 2008\ncert, "politicos estafadores juegan a vivir de ti"


Q Imatge - Trabajos finales - 614 Palabras\nPágina principal Ensayos Q Imatge\nPáginas: 3 (614 palabras) Publicado: 2 de junio de 2015\nLa imatge digital >>>>>>><<<<<<<\nPer tal de treballar amb els programes de tractament d’imatges, és imprescindible tenir uns coneixements teòrics bàsics. Amb les explicacions de la professora, elteu llibre i l’ajut d’internet, respon a les qüestions següents:\n1. Defineix imatge digital?\nLa imatge digital és la representació bidimensional d'una imatge utilitzant bits , unitat mínimad'informació composta per dígits binaris , que s'empra a instàncies de la informàtica i qualsevol dispositiu de tipus digital .\n2. Què significa l’acrònim CAD? Quines varen ser les primeres aplicacionsd’aquest tipus de projectes?\nSignifica” Disseny assistit per ordinador". Inicialment s’utilitzava com a substitut de l’esborrany tradicional.\nAnomena dues aplicacions actuals més.\n-Plasmar els dissenysindustrials permet al dissenyador crear, manipular i representar productes en dues i tres dimensions .\n-També és molt utilitzat al disseny d'eines i maquinària utilitzada en la manufactura decomponents, i el disseny tècnic de tot tipus de construccions.\n3.Quina és la principal diferència hi ha entre una imatge vectorial i una imatge de mapa de bits?\nLa reducció de la mida d'un mapa de bitsdistorsiona la imatge original , ja que s'eliminen alguns píxels per reduir la mida de la imatge. En canvi la imatge vectorial , es pot moure, canviar les seves propietats cop i un altre mantenint laseva claredat i nitidesa originals.\nCompara els dos sistemes en una taula com aquesta.\nEs poden modificar fàcilment, les parts que formen eldibuix.\nels fitxers no perdem qualitat quan els ampliem i reduïm i l’espai que ocupen al disc és molt petit.\nDisseny i dibuix tècnic en 2D i 3D\nmapa de bitsUtilitzen els pixels per representar les imatges.\nPíxel : Unitat mínima d’informació en què resulta dividida una imatge en sotmetre-la a un escombratge...\nTemario Derecho Y Moral\nConsejos Select Lengua


Latmus - Viquipèdia, l'enciclopèdia lliure\n37° 29′ 53″ N, 27° 31′ 36″ E / 37.4981°N,27.5268°E / 37.4981; 27.5268\nLatmus (Λάτμος) és el nom d'una muntanya al límit entre Cària i Jònia. Al seu peu, a la part de l'oest tenia la ciutat d'Heracleia, coneguda per Heracleia Latmus, o simplement com a Latmus. A tocar estava un golf conegut com a golf Làtmic o golf de Latmus on desguassava el riu Meandre i la muntanya s'aixecava a la seva capçalera en direcció nord-oest.\nEra una derivació de les muntanyes Albanes (Mons Albanus o Albacus). Homer esmenta la muntanya dels Phthirians prop de Milet, que probablement era el Latmus. A la mitologia fou el lloc on Àrtemis va fer un petó a Endymion mentre dormia, i més tard un santuari dedicar a Endymion es va construir allí i sa seva suposada tomba es mostrava en una cova\nCoord.: 37° 31′ 02″ N, 27° 34′ 32″ E / 37.51722°N,27.57556°E / 37.51722; 27.57556\nA Wikimedia Commons hi ha contingut multimèdia relatiu a: Latmus\nObtingut de «https://ca.wikipedia.org/w/index.php?title=Latmus&oldid=19192738»\nMuntanyes de Turquia\nLa pàgina va ser modificada per darrera vegada el 17 nov 2017 a les 18:14.


Arriba l’estiu amb el fi de la campanya d’inspecció de primavera | Projectes de custòdia fluvial\nArriba l’estiu amb el fi de la campanya d’inspecció de primavera\nJa ha finalitzat la campanya de primavera d’inspecció del Projecte Rius des de l’equip tècnic d’Associació Hàbitats estem revisant les dades que ens heu fet arribar a través del formulari digital del vostre compte web.\nSi us heu despistat i encara no heu entrat les dades, us animem a fer l’esforç, totes les vostres aportacions són molt valuoses!!\nEsperem també les vostres fotografies i propostes.\nMoltes gràcies a tots els voluntaris i voluntàries del Projecte Rius!\nThis entry was posted on 05/07/2012 by Associació Hàbitats in Associació Hàbitats, Inspeccions de riu, Projecte Rius.


Morella rep l’obra de la Torre del Racó i adjudica la del carrer La Muralla | DiaDia\nHome Carreteres Morella rep l’obra de la Torre del Racó i adjudica la del...\n– Aquest carrer és una de les vies principals de trànsit de vehicles dins del nucli urbà de la ciutat\n– La Torre del Racó s’ha rehabilitat per complet i durant les obres s’ha descobert una porta en el seu interior\nL’ajuntament de Morella ha adjudicat avui les obres de millora del carrer la Muralla. Aquest és un dels carrers de la ciutat que acumulen més trànsit de vehicles i presenta un estat bastant deteriorat. Així, esta previst que l’actuació comence al mes de gener amb un termini de dos mesos i un pressupost al voltant dels 80.000 euros. Aquest és un projecte que s’emmarca dins del Pla 135 de les obres de reasfaltat. Així, les principals millores estaran en reasfaltar la via i utilitzar una capa de rodadura fonoabsorbent des del Portal de Forcall fins al de Sant Mateu.\nEl regidor d’obres, Amadeu Bordàs, ha destacat que “l’asfalt d’aquest carrer es troba molt deteriorat i l’obra és necessària perquè els vehicles puguen circular amb normalitat”. A més, l’edil ha explicat que “abans que comencen les obres ens reunirem amb les veïnes i veïns d’aquest carrer per informar de tots els detalls al voltant del projecte i com hi afecten la seua rutina diària”. A més, l’edil ha comentat que “el trànsit pel carrer La Muralla és molt freqüent i cal que el paviment estiga en les millors condicions, per la qual cosa es realitza aquesta actuació”.\nD’altra banda, avui s’ha signat la recepció de l’obra de la Torre del Racó en la qual han estat presents membres de la Conselleria d’Educació, Investigació, Cultura i Esport, de l’ajuntament de Morella i tècnics de l’empresa constructora. Aquesta firma posa punt final a l’actuació sobre aquesta torre situada al costat de l’entrada principal a la ciutat. Cal recordar que la torre es va veure greument afectada per les pluges del 2015 quan va sortir una gran escletxa, la qual feia perillar l’estructura. Des d’aquest moment es va instal·lar una bastida d’emergència que subjectava l’estructura de la torre per a no caure. Així, els treballs realitzats durant el 2018 han permés recuperar l’estabilitat de la torre, així com buidar l’interior de la mateixa i netejar tota l’estructura.


Detingut per transportar 90 kg d'haixix amagats en un cotxe a la Jonquera - Diari de Girona\nDetingut per transportar 90 kg d'haixix amagats en un cotxe a la Jonquera\nL'home, de nacionalitat francesa, ha ingressat a la presó com a presumpte autor d´un delicte contra la salut pública\nelisabet don la jonquera 21.03.2018 | 17:29\nEl doble fons del maleter on van trobar la droga Mossos d'Esquadra\nEls Mossos d'Esquadra de la comissaria de Figueres van detenir el dia 19 de març un home, de 43 anys, de nacionalitat francesa i veí de Marseille-en-Beauvaisis, com a presumpte autor d'un delicte contra la salut pública. Els fets van passar cap a dos quarts de dotze del matí del mateix dia, a la carretera N-II, al punt quilomètric 772, dins del terme municipal de la Jonquera.\nUna patrulla de mossos de paisà va observar com el conductor d'un vehicle feia un canvi de sentit en veure un control del Cos Nacional de Policia. Els mossos es van identificar com a policies i van aturar el turisme. Quan s'hi van acostar van notar que el vehicle desprenia una forta olor a marihuana. Després d'identificar el conductor, van escorcollar el cotxe i en un doble fons del maleter van localitzat unes tauletes embolicades de haixix.\nFetes les comprovacions posteriors de pesatge, es tractava d'un total de 90 kg d'haixix. Per aquest motiu, el conductor va quedar detingut com a presumpte autor d'un delicte de tràfic de drogues. Segons estimacions de l'Oficina Central Nacional d'Estupefaents del Ministeri de l'Interior aquesta droga estaria valorada en uns 138.000 euros.


Destituïts al peu del canó\nLa consellera d’Educació, Marta Cid, va mantenir l’agenda institucional del matí a Llançà, on va fer el parlament oficial sabent la notícia de la destitució. La de Benestar i Família, Anna Simó, va saber-ho al seu despatx, després d’un acte del departament i a través del canal 3/24\nD.VILÀ S.PÉREZ. Llançà Barcelona\n+ Cid i la cap de protocol es van anar passant el mòbil i les novetats durant tot el matí. Foto: M. RUIZ\nTot feia preveure que ahir els consellers d’ERC sabrien de manera oficial que eren destituïts del càrrec. Malgrat això, la consellera d’Educació, Marta Cid, va mantenir l’agenda institucional prevista per al matí, que comportava la visita a l’escola Pompeu Fabra de Llançà i la posterior inauguració de l’institut del mateix municipi.\nDes del primer moment, la visita era diferent. Tot el programa s’avançava a l’horari previst; les novetats que arribaven des de Palau feien necessària la tornada urgent de la consellera a Barcelona. El fet d’estar enganxada al mòbil i de fer consultes sovint a la seva cap de protocol va permetre que continués el programa. Les cares llargues d’ella i tot el seu seguici transmetien puntualment les novetats que s’anaven coneixent.\nDesprés d’una reunió protocol·lària amb directors de la zona, Cid va presidir la inauguració de l’IES Llançà. Passaven de les dotze i els telèfons treien fum. Cid va decidir cedir el telèfon a la cap de protocol, que es va encarregar de respondre als comunicants. Estoicament, la consellera es va mantenir al peu del canó, i va seguir l’actuació musical dels alumnes de Llançà. Va sonar el Yesterday dels Beatles i potser la consellera més que en l’amor perdut que descriu la cançó, ja enyorava el càrrec, que aviat també formarà part del seu yesterday . Es va mantenir el guió previst i va fer una visita exprés per les noves instal·lacions. Tocava descobrir la placa de la inau guració, l’última. Curiosament, la placa no duia el nom de la consellera. Era l’hora dels parlaments, però a Palau tot es va precipitar. Algú va proposar marxar abans dels parlaments. Protocol i la consellera van optar per mantenir-se a primera fila i complir amb els compromisos. Faltaven pocs minuts per a la intervenció de Cid. Eren les 12.47 h i el seu seguici rebia una alerta al mòbil que anunciava la destitució imminent dels consellers republicans. En aquell moment, Cid també va mirar el mòbil... Va començar el discurs i ho va fer seguint el protocol. El final va ser revelador: «Molta sort», va concloure Cid en un clar missatge encobert de comiat.\nSeguretat li va obrir camí per marxar de pressa. Una mestra de Port de la Selva la va aturar i li va donar un regal, un llibre infantil, potser l’últim obsequi al capdavant del departament. Cid el va agafar i el va fullejar amb cara seriosa mentre es dirigia al cotxe oficial.\nPer la seva banda, la consellera de Benestar, Anna Simó, també va seguir l’agenda prevista, i va participar al matí en una trobada amb responsables de serveis socials de tot l’Estat per parlar sobre la futura llei de dependència. Després de la seva intervenció la consellera va anar al departament per continuar treballant al seu despatx. Allà i a través del Canal 3/24 va conèixer la notícia de la seva destitució amb les paraules del conseller Saura. Per la mateixa televisió se’n va assabentar el titular de Governació, Xavier Vendrell.\nCarod-Rovira va informar el conseller primer, Josep Bargalló, de la sortida del govern abans de la reunió amb Maragall. La resta de consellers d’ERC ja havien anul·lat l’agenda en previsió de les novetats.


29 July, 2013 natalia\nPels estudis actuals sabem que un elevat percentatge de nens adoptats amb problemes d’aprenentatge han patit desnutrició en l’etapa anterior a l’adopció, per la qual cosa és important que tant les institucions educatives com les famílies en prenguin consciència i no es mostrin injustament punitius amb ells per no aconseguir els nivells dels cursos en què han estat escolaritzats sense tenir en compte aquestes circumstàncies.\nFins ara, i malgrat que s’han publicat ja diverses guies sobre adopció i escola, el sistema educatiu no ha sabut trobar les estratègies educatives ni tenir la flexibilitat necessària per acollir i entendre que aquests alumnes necessiten estratègies i eines per solucionar aquests problemes. Caldrà seguir insistint en aquest sentit, sense caure en actituds reactives que l’únic que fan és enverinar les relacions entre la família i l’escola. Les respostes reactives, d’altra banda, se solen quedar en la queixa i acaben sent paralitzants. Per això proposem respostes proactives que analitzin els fets, els acceptin i portin a actuar.\nA vegades la capacitat d’actuació sobre el sistema educatiu és molt limitat per a les famílies, però és molt important que tant aquestes com les escoles sàpiguen que les dificultats dels seus fills es poden deure a l’efecte de la malnutrició i no necessàriament a una falta d’interès, negligència davant els estudis o l’útil “és molt vague” o “és molt fluixa”.\nLa solució no consisteix a insistir una i altra vegada en els mateixos aprenentatges per als que no disposen de les habilitats cognitives necessàries, sinó en l’entrenament d’aquestes habilitats perquè arribin a tenir la maduresa necessària per a l’adquisició d’aquests coneixements.\nQuan un nen o una nena no disposen de les habilitats necessàries per adquirir els coneixements escolars per les circumstàncies que siguin –com per exemple, pels efectes de la malnutrició-, la tasca consisteix a ensenyar-los a aprendre en lloc de pretendre que aprenguin per ells mateixos. Cal tenir en compte que mentre els seus companys de classe estaven sent ben alimentats i rebien tot tipus d’estímuls afectius i cognitius, ells no tenien ni una cosa ni l’altra, fet pel qual difícilment poden arribar a obtenir els mateixos resultats si no s’hi fa un treball previ.\nEn aquest ensenyar a aprendre cal tenir en compte que la família no s’ha de convertir en professora de suport dels seus fills. Això és tasca de l’escola.\nEl desenvolupament de les habilitats cognitives que el nen o la nena tingui deficitàries es pot fer també a través de jocs i de les activitats de la vida quotidiana. Si té problemes de percepció temporal i li costa comptar cap enrere, passar de desenes o seguir una sèrie, la clau no està a fer que repeteixi una i altra vegada els mateixos exercicis, sinó a treballar els conceptes abans i després en la vida real planejant diferents activitats com ara una excursió o una festa i avaluar-ne els resultats, explicant un conte i reflexionant sobre els personatges, explicant la trama d’una pel•lícula, etc.\nSi té problemes amb la geometria, a través de la papiroflèxia es poden treballar conceptes com diagonal, mitjana, vèrtex, paral•lel, perpendicular, etc. Aquesta activitat, a més, serveix per enfortir l’agilitat mental i desenvolupar estratègies per resoldre problemes de matemàtiques. També és útil per desenvolupar la motricitat fina i la coordinació oculomanual, que són fonamentals per tenir una bona lletra; serveix igualment per enfortir la lateralitat i la percepció espacial, així com la concentració i l’atenció. També ajuda a enfortir l’autoestima, la creativitat i la capacitat d’abstracció.\nPerò no es tracta de comprar un kit d’origami i que el fill o la filla el muntin sols, sinó usar-lo com a diversió i esbarjo per a tota la família, que es converteix així en mediadora entre el que els fills ja saben i el que necessiten aprendre.\nUna altra manera divertida de millorar les habilitats deficitàries és mitjançant el que es coneix com gimnàstica cerebral. A YouTube es poden trobar molts vídeos sobre aquesta pràctica.\nEn resum, davant les situacions -la majoria de les vegades estressants- que provoquen en la família les tasques escolars, és important trobar altres recursos que serveixin igualment per al desenvolupament de les habilitats cognitives que siguin deficitàries però que en lloc d’estressar serveixin per desenvolupar el gust per aprendre d’una manera gratificant, emfatitzant les potencialitats en comptes de les limitacions. Aquest tipus d’aprenentatges serveixen, a més, per enfortir els vincles familiars.


Barranquisme amb Sant Feliu ParcAventura – unamicames\nBarranquisme amb Sant Feliu ParcAventura\nRemenant pel facebook vam trobar una proposta que no podíem deixar passar. Un curset teòric-pràctic de barranquisme, des de Sant Feliu de Guíxols i, a més a més, gratuït. Com ja vaig dir a la presentació del blog, s’han de provar varies activitats físiques per veure amb quines ens sentim més còmodes i satisfets amb la seva pràctica i aquesta oportunitat l’havíem d’aprofitar.\nEl curset va consistir en una primera classe teòrica en la que ens van presentar tot el material necessari per la pràctica d’aquest esport, tècniques de seguretat, maniobres, diferents nusos i les seves aplicacions,…En fi, tota la informació necessària perquè ens plantem en un barranc i encara que no dominem com es fa, sapiguem que hem de fer en la majoria de situacions.\nLa classe teòrica la vam fer a les instal·lacions de Sant Feliu Parc Aventura (www.facebook.com/santfeliu.parcaventura ) situat entre Sant Feliu de Guíxols i Tossa de Mar. L’endemà ja estàvem penjats d’uns 15 metres al carrer del president Francesc Macià, a Sant Feliu mateix. Va ser un descobriment que allà al mig trobéssim una zona habilitada per la pràctica de l’escalada i en aquest cas practicar els ràpels al mig del poble. Tot va ser una preparació per poder afrontar amb seguretat el 3 en ratlla la setmana següent.\nEl 3 en ratlla és un barranc que es troba al massís de Montserrat, la història del nom la desconeixem, vam suposar que van ser uns que s’hi van perdre i … Bueno haurem d’investigar.\nCom que no pretenc que el blog estigui carregat de tecnicismes, no explicaré aquí les característiques del barranc, en podeu trobar les ressenyes a internet.\nPels que no hagin provat mai això del barranquisme, us diré que per sobre de tot, és una activitat en la que el paper principal l’ocupa la natura. És la que ens permet o ens prohibeix passar per un lloc o per un altre, és la que ha creat amb paciència els indrets meravellosos que ens podem trobar practicant aquesta activitat, la que fa que t’emocionis amb la trobada amb un animal, amb unes plantes, amb unes vistes,… i la que et fa ser creatiu a l’hora de resoldre una situació que en aquest cas és anar d’un lloc a un altre.\nL’altre aspecte important és la vessant social. És clar que per fer aquest tipus d’activitats s’ha d’anar sempre acompanyat per seguretat. En el nostre cas sortir en grup, quedar per anar junts, comentar les jugades, donar consells, simplement compartir experiències i finalment dinar plegats, el famós tercer temps del rugby, dona un valor afegit a l’activitat.\nFísicament, és una activitat en la que dediquem un cert temps a completar el recorregut, en el nostre cas van ser unes 4 hores i escatx entre l’aproximació i el descens, en les que vas caminant, trepant i destrepant, rapelant i sortejant els obstacles naturals, i en el cas de ser un barranc amb aigua, baixant per tobogans naturals i fent salts de diferents altures. Et fa estar atent als teus moviments i has de fer ús de la força i de la resistència per suplir la falta de tècnica en les maniobres (als més novells). La intensitat de l’activitat vindrà marcada per diferents factors, així el tipus de barranc s’ha d’adaptar al nivell del grup que dedicarà més o menys temps en acabar-lo tenint en compte que la gràcia està en disfrutar del camí i, en el nostre cas, no estàvem fent cap competició. Si l’afició a aquest esport augmenta, es pot augmentar la intensitat buscant barrancs de més difícil accés, més complicats de resoldre, més llargs, o intentant fer-los més ràpidament.\nFinalment agrair aquesta activitat a el mestre, ex-pastisser, follower del moscatell (amb moderació és clar), i gran apassionat del barranquisme, Albert Gironès Domènech, que ha estat un gran descobriment com a persona pels que no el coneixíem. No li vam preguntar l’edat però si el miréssim amb aquelles lents que portaven els super guerrers a Bola de Drac ens sortiria l’energia d’un nano de 20 anys. Es va dedicar a explicar-nos tot el que s’havia de fer amb paciència i sentit de l’humor. Tot sota la supervisió del seu fill Albert Gironès “Júnior “, que va donar suport a tota l’activitat demostrant tots dos una gran professionalitat i passió pel barranquisme. També a la resta de companys que vam prendre part d’aquesta aventura, tant els que vam anar-hi sense saber-ne massa res, com als que ja en sabien i van acabar sabent-ne una mica més.\nGràcies a tots i restem a l’espera de repetir!!!\nPodeu trobar més fotos de l’activitat a www.facebook.com/1micames\nAquesta entrada s'ha publicat en PETITS REPTES i etiquetada amb amics, amigos, barranquisme, barranquismo, cordes, cuerdas, deporte, escalada, esport, friends, Montserrat, natura, naturaleza, nudos, nusos, rapel. Afegiu a les adreces d'interès l'enllaç permanent.\n← 21 dies sense fumar\nDr. Ricard Pruna a Sant Feliu de Guixols →


benvinguda / Articles sobre el tema Jaen\nFIP Gold Jaen: el trofeu per a Iglesias / Villalba!\nA les 10 del matí d’aquest matí ha tingut lloc la final femenina del torneig FIP Gold a Jaen. Una final que es va oposar a les dues primeres llavors: Araujo / Navarro i Iglesias / Villalba. Aquests són els últims ...\nAlexis Dutour 28 d’abril de 2021\nFIP Gold Jaén 2021: continua per Blanqué i Leygue\nAhir us vam dir que la parella 100% francesa havia guanyat dos partits preprevia de la FIP Gold a Jaén. Bastien Blanqué i Thomas Leygue han tingut avui el seu partit a la tercera ronda de les preprevies ...\nSylvain Barnet 19 d’abril de 2021 19 d’abril de 2021\nEl primer torneig FIP Gold a Jaén del 1 d’abril al 26 de maig de 02\nFederació andalusa de Catalunya Padel anuncia oficialment en un comunicat de premsa el primer torneig FIP Gold de la seva història, que tindrà lloc del 1 d’abril al 26 de maig de 02 a Jaén, Espanya. El ...